41 vasgetrek in Woodstock toe polisie toeslaan | Netwerk24
Twee lesse van my lank oorlede Oupa
Die vlaag van bedrog, verwoesting en geweld wat tans soos 'n rivier in vloed oor hierdie pragtige land van ons spoel, laat my weer na my geliefde oupa verlang.
41 vasgetrek in Woodstock toe polisie toeslaan
07 Desember 2018 10:55
Die polisie het in 'n grootskaalse optrede om misdaad in Woodstock, Kaapstad, hok te slaan 41 verdagtes in hegtenis geneem.
Die optrede kom ná verskeie klagtes van sake-ondernemings in die omgewing van Railway-straat ontvang is.
Van die gesteelde kabels waarop die polisie beslag gelê het. Foto: SAPD
Sewe mense is in hegtenis geneem in twee bouvalle nadat die polisie op 'n groot hoeveelheid gesteelde koperkabels, asook koper wat reeds van die kabels gestroop is, selfone en skootrekenaars afgekom het. Altesaam 30 mense wat nie die regte dokumentasie het om wettig in die land te wees nie, is met die hulp van die departement van binnelandse sake aangekeer.
Kapt. F.C. van Wyk, polisiewoordvoerder, sê in nog 'n optrede het die Woodstock-polisie vier verdagtes (twee mans en twee vroue) weens die besit van en die handel in dwelms in hegtenis geneem. Die polisie het op tik en Mandrax-tablette beslag gelê.